**Likumprojekta „Grozījumi Mikrouzņēmumu nodokļa likumā" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2013.gada 29.oktobra sēdes protokola Nr.56 46.§ 8.punkts – Finanšu ministrijai sagatavot un finanšu ministram līdz 2014.gada 1.septembrim iesniegt izskatīšanai Ministru kabinetā grozījumus Mikrouzņēmumu nodokļa likumā, paredzot grozījumus mikrouzņēmumu nodokļa sadales kārtībā, palielinot valsts sociālās apdrošināšanas obligāto iemaksu kontā ieskaitāmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Mikrouzņēmumu nodokļa likuma 8.pants*Mikrouzņēmumu nodokļa likuma 8.pantā ir noteikts, ka mikrouzņēmumu nodokļa maksātāja valsts budžetā iemaksātais mikrouzņēmumu nodoklis tiek novirzīts valsts sociālās apdrošināšanas obligātajām iemaksām 65 % apmērā.Saeimā izskatītā informatīvā ziņojuma „Par Mikrouzņēmumu nodokļa likuma praktiskās īstenošanas gaitu un rezultātiem, kā arī mazās saimnieciskās darbības veicēju sociālo nodrošinājumu” par periodu no 2010.gada 1.septembra līdz 2013.gada 30.jūnijam secinājumu sadaļas 3.punktā ir norādīts, ka personām, par kurām nodokļi tiek maksāti, piemērojot mikrouzņēmuma nodokļa režīmu, ir neliels valsts sociālās apdrošināšanas pakalpojumu apmērs salīdzinājumā ar pakalpojumu apmēru, kas tiek piešķirti personām, kuras veikušas valsts sociālās apdrošināšanas obligātās iemaksas (turpmāk – sociālās iemaksas) vispārējā kārtībā. Mikrouzņēmumu darbinieku sociālo iemaksu objekts (salīdzinājumā ar darbiniekiem vispārējā gadījumā) pensiju un apdrošināšanas atlīdzību apmērus negatīvi ietekmēs pakāpeniski – ilgtermiņā. Savukārt ietekme uz īslaicīgo pakalpojumu (slimības, maternitātes, paternitātes, vecāku un bezdarbnieku pabalstu) apmēriem ir ievērojama. Šī problēma netiks atrisināta arī tad, ja mikrouzņēmumu nodokļa sadalījuma proporcija tiks mainīta, novirzot sociālajām iemaksām 90% no mikrouzņēmumu nodokļa.Lai vismaz daļēji uzlabotu situāciju, kas izveidojusies saistībā ar mikrouzņēmumu nodokļa maksātāja darbinieku valsts sociālo apdrošināšanu, Mikrouzņēmumu nodokļa likuma 8.pantā paredzēts veikt grozījumus attiecībā uz mikrouzņēmumu nodokļa sadalījumu pa konkrēto nodokļu budžetiem, lielāko daļu novirzot sociālajām iemaksām: 2015.gadā – 69,4 %, 2016.gadā – 72,4 %,  sākot ar 2017.gadu– 74,5 %.Mikrouzņēmuma nodokļa sadales kārtība balstīta uz Ministru kabineta 2013.gada 29.oktobra sēdes protokola Nr.56 46.§ 8.punktu, kas paredzēja to, ka fiskālā ietekme no mikrouzņēmuma nodokļa likmes pakāpeniskas paaugstināšanas (ja mikrouzņēmuma apgrozījums ir no 7000,01 līdz 100 000 *euro*, tad mikrouzņēmuma nodokļa likme 2015.gadā ir 11%, 2016.gadā 13%, bet 2017.gadā 15%) tiks novirzīta uz valsts sociālās apdrošināšanas obligāto iemaksu ieņēmumiem.Līdz ar to likumprojekta proporcionālais sadalījums ir izveidots tā, lai uz iedzīvotāju ienākuma nodokļa, uzņēmuma ienākuma nodokļa un riska nodevas kontu ieņēmumiem būtu neitrāla fiskālā ietekme. Savukārt uz valsts sociālās apdrošināšanas iemaksu konta ieņēmumiem fiskālā ietekme ir ekvivalenta fiskālai ietekmei no mikrouzņēmuma nodokļa likmes pakāpeniskas paaugstināšanas, kas jau ir iekļauta nodokļu ieņēmumu vidēja termiņa prognozēs.*Mikrouzņēmumu nodokļa likuma 6.panta 5.1 daļa*Mikrouzņēmumu nodokļa likuma 6.panta piektajā daļā ir noteikts, ka mikrouzņēmumu nodokļa maksātājs ne vēlāk kā 15 dienu laikā no šajā likumā noteiktās deklarācijas par taksācijas gada pēdējo ceturksni iesniegšanas dienas iemaksā budžetā mikrouzņēmumu nodokli 50 *euro* apmērā, ja taksācijas periodā (kalendāra gadā) mikrouzņēmumam nav bijis apgrozījums vai aprēķinātā mikrouzņēmumu nodokļa summa nepārsniedz 50 *euro*. Praksē ir gadījumi, ka persona, kas ir saimnieciskās darbības veicējs (individuālais komersants, vai fiziskā persona, kas ir reģistrējusies Valsts ieņēmumu dienestā kā saimnieciskās darbības veicējs), - mikrouzņēmumu nodokļa maksātājs, ir bērna kopšanas atvaļinājumā vai tam ilgstoši ir pārejoša darba nespēja (attiecīgi – tiek izsniegta darbnespējas lapa B), līdz ar to kalendāra gadā tā negūst ieņēmumus vai gūst niecīgus ieņēmumus. Līdzīga situācija var izveidoties arī individuālajā uzņēmumā, ja tajā ir tikai viens darbinieks – mikrouzņēmuma īpašnieks. Minētajam nodokļu maksātājam būs pienākums veikt minimālo mikrouzņēmumu nodokļa maksājumu 50 *euro* apmērā. Likumprojekts paredz papildināt likuma 6.pantu ar jaunu 5.1 daļu, kas paredz, ka mikrouzņēmumu nodokļa maksātājs no mikrouzņēmumu nodokļa, ja tas noteikts atbilstoši Mikrouzņēmumu nodokļa likuma 6.panta piektajai daļai, atskaita proporcionālu daļu par pārejošas darbnespējas, grūtniecības un dzemdību atvaļinājuma kalendāra dienām, par kurām ir izsniegta darbnespējas lapa B, vai par taksācijas gada kalendāra dienām, kad persona saņem maternitātes vai paternitātes pabalstu. Minēto nosacījumu nav paredzēts attiecināt uz personām, kurām izsniegta darbnespējas lapa A, jo attiecīgais periods ir salīdzinoši īss salīdzinājumā ar taksācijas periodu un objektīvi nekavē gūt ieņēmumu pārējā taksācijas perioda laikā. |
| 3. | Projekta izstrādē iesaistītās institūcijas | Valsts kase, Valsts ieņēmumu dienests, Valsts sociālās apdrošināšanas aģentūra |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mikrouzņēmumu nodokļa maksātāju darbinieki, kuriem uzlabosies valsts sociālā apdrošināšana, jo tiks palielināta mikrouzņēmumu nodokļa valsts sociālās apdrošināšanas obligāto iemaksu kontā ieskaitāmā daļa.Mikrouzņēmumu nodokļa maksātāji, kuriem pārejošas darba nespējas, grūtniecības un dzemdību atvaļinājuma gadījumā taksācijas gadā nav apgrozījums vai apgrozījums ir niecīgs, samazināsies minimālais mikrouzņēmumu nodokļa maksājums.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.** | Turpmākie trīs gadi (*euro*) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.   Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2.   Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 |  | 0 | 0 |
| 3.   Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5.   Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 |  0 |  | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Mikrouzņēmumu nodokļa likuma 6.panta piektā daļa*Kopumā uz 1785 mikrouzņēmumu nodokļa (turpmāk – MUN) maksātājiem (individuālais komersants, individuālais uzņēmums vai fiziskā persona, kas ir reģistrējusies Valsts ieņēmumu dienestā kā saimnieciskās darbības veicējs, kuros ir tikai viens darbinieks un taksācijas periodā nav bijis apgrozījums vai aprēķināta MUN summa nepārsniedz 50 *euro)* varētu attiekties jaunā norma.Pēc VSAA sniegtās informācijas par personām, kurām 2013.gadā bija reģistrētas iemaksas kā mikrouzņēmuma (turpmāk – MU) darbiniekam:5,9 tūkst. slimības pabalsta saņēmējiem (7,78% no MU darbinieku vidējā skaita) vidējais apmaksāto darbnespējas dienu skaits par 2013.gadu ir 37 dienas (proporcionālā vidējā atskaitījuma daļa personai 50/365\*37=5,07 *euro*);1,2 tūkst. maternitātes pabalsta saņēmējiem (1,58% no MU darbinieku vidējā skaita) vidējais apmaksāto darbnespējas dienu skaits par 2013.gadu ir 93 dienas (proporcionālā vidējā atskaitījuma daļa personai 50/365\*93=12,74 *euro*);1,5 tūkst. personas, kuras kopj bērnu līdz pusotra gada vecumam un saņem bērna kopšanas pabalstu (1,98% no MU darbinieku vidējā skaita), vidējais reģistrēto dienu skaits statusā 2013.gadā ir 130 dienas (proporcionālā vidējā atskaitījuma daļa personai 50/365\*130=17,81 *euro*);1,4 tūkst. personas, kuras kopj bērnu līdz gada vecumam un saņem vecāku pabalstu (1,84% no MU darbinieku vidējā skaita), vidējais reģistrēto dienu skaits statusā 2013.gadā ir 152 dienas (proporcionālā vidējā atskaitījuma daļa personai 50/365\*152=20,82 *euro*).Pieņemot, ka līdzīgs proporcionāls sadalījums attiecināms arī uz MUN maksātājiem, kuriem tiktu piemērota jaunā norma, ietekme aprēķināta:par slimības pabalstiem 1785\*7,78%\*5.07=704,09 *euro*;par maternitātes pabalstiem 1785\*1,58%\*12,74=359,31 *euro*;par bērna kopšanas pabalstu 1785\*1,98%\*17,81=629,46 *euro*;par vecāku pabalstu 1785\*1,84%\*20,82=683,81 *euro*.Tādējādi kopējā fiskālā ietekme tiek novērtēta aptuveni 704,09+359,31+629,46+683,81=-**2377 *euro*** gadā apmērā jeb kā **nebūtiska**.Lai nodrošinātu Ministru kabineta likumprojektu „Grozījumi Mikrouzņēmumu nodokļa likumā” ieviešanu, Valsts ieņēmumu dienestam nepieciešams veikt izmaiņas informācijas sistēmās, kuru realizācijai plānotā darbietilpība ir 36 – 41 cilvēkdienas un izmaksas 13 175 EUR – 14 995 EUR, t.sk.: * izmaiņām Nodokļu informācijas sistēmā (NIS) – 20 – 25 cilvēkdienas, kuru orientējošās izmaksas 7 278 EUR – 9 098 EUR.
* izmaiņām Elektroniskās Deklarēšanās sistēmā (EDS) – 9 cilvēkdienas, kuru orientējošās izmaksas 3 275 EUR.
* izmaiņām Datu noliktavas sistēmā (DNS), VID Web servisu sistēmā (VIDWS) – 2 cilvēkdienas, kuru orientējošās izmaksas 728 EUR;
* izmaiņām Audita atbalsta informācijas sistēmā (ASIS) – 5 cilvēkdienas, kuru orientējošās 894 EUR.
 |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | *Mikrouzņēmuma nodokļa likuma 8.pants*Fiskālās ietekmes tika iekļautas vidēja termiņa prognozēs 2014.-2016.gadam.*Nepieciešamais finansējums izmaiņu veikšanai Valsts ieņēmumu dienesta informācijas sistēmās*Nepieciešamais finansējums 13 175 EUR – 14 995 EUR apmērā, lai veiktu minētās izmaiņas Valsts ieņēmumu dienesta informācijas sistēmās, tiks nodrošināts Valsts ieņēmumu dienestam piešķirtā budžeta ietvaros un papildu finansējums netiks pieprasīts. Izmaksas tiks segtas no FM budžeta programmas 33.00.00 „Valsts ieņēmumu un muitas politikas nodrošināšana”. |
|  |  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Finanšu ministrijas interneta vietnē publicēta uzziņa likumprojektam “Grozījumi Mikrouzņēmumu nodokļa likumā” |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| *Projekts šo jomu neskar* |

Finanšu ministrs A.Vilks

Valsts sekretāre B.Bāne

2014.09.23. 10:32

1522

Tiešo nodokļu departamenta

Īpašuma un iedzīvotāju ienākuma

nodokļu nodaļas vecākā referente V.Zoldnere

67095492, vanda.zoldnere@fm.gov.lv